Na vašo željo bi vam malo opisal moj reven življenjepis. Rodil sem se ravno v tej hisi, kjer sedaj stanujem leto 1909 še pod staro Avstrijo. Pomnim še, ko se je pričela prva svetovna vojna, takrat smo že stanovala v hisi, katero malo posestvo je oče kupil 1911. Takrat smo še dobro stali, ko se je pa začela vojna, je pa bilo tega konec, ker je moral tudi oče v vojsko, kjer je bil težko ranjen in potem prišel še leto 1916 domov kot invalid, ni pa bil več tako sposoben kod prej, za preskrbeti tako veliko družino, vsaj se je nas nabralo 9 otrok. Kar se tiče mojega šolanja, je bilo tudi zelo slabo, ker med vojno se skoraj nič nismo učili, čeravno smo redno hodili v šolo, ker se naš učitelj sploh ni več zanimal za nas. L 1918 ko je bilo vojne konec, je prišel nov učitelj zelo strog, drugače pa dober. Potem sem jaz še nekaj pridobil, tako da sem izšel iz šole z odličnim uspehom, sposoben, za nadaljnjo šolanje, a o tem sem lahko samo sanjal, ker nam je oče umrl leto 1924. Nasa mama je ostala sama z osemeni otroki. Jaz sem takrat bil star 15 let. Mene so ponujali za pastirja, a sem rajše doma stradal, kod pa da bi moral iti k kmetu, ki so takrat uboge služabnike tako izkoriščali. Jaz sem že tri leta po očetovi smrti tako rekoč životaril doma. Potem sem šel k bližnjemu lesnemu trgovcu

II

na delo. V začetku sem moral prijeti za vse dela samo pri živini ne. Ko je pa ta videl, da sem tudi za kaj drugega sposoben, mi je rekel: Ti pa boš pa sedaj samo pri lesu. Potem sem delal na skladišču, deske zlagal, in pa tudi od kmetov les prevzemal, tako sem pa tudi bil primerno plačan, da sem tudi mami lahko kaj dal, ker je še bilo za mano 5 otrok, a mama pa ni imela kje vzeti. Pri tistemu trgovcu sem delal eno leto, a ker me je še premikalo da bi še videl malo več sveta, sem šel k splavarju, tako sem delal do druge svetovne vojne in seveda samo poleti. Za zimo smo se pac nekaj na šparali, da nam pozimi ne bi bilo delati. A jaz sem v kljub temu še tudi pozimi delal, ker bi mi bilo preveč dolgčas, kar tako biti brez dela. Ko je pa prišla druga svetovna vojna, je bilo pa splavarstva konec. Tistih 14 dni ko je bila pri nas vojna z staro Jugoslavijo, sem tudi jaz bil zraven, in tudi srečno prišel domov. Potem se je pa bilo treba pobrigati za delo. Jaz sem še maja šel v Avstrijo, kjer sem dobil delo v opekarni, tam sem pa kar dobro zaslužil.

No potem sem se pa spoznal z našo oz. vašo mamo, ki je prišla julija v Avstrijo, in bila tam pri enem kmetu zaposlena kod ”Mädchen für alles” kar tam v bližini, kjer sem stanoval jaz. Tako da sva se vsak dan videla. Ker pa pri njej tisto delo tam ni ugajalo, sem ji pa jaz zrihtal eno boljšo službo malo dalje vstran, pri neki pekarni, tam so sicer imeli tudi trgovino, in gostilno.

III

Tam je imela boljše delo, samo notri pri stanovanju. Tam je ostala samo 2 meseca, pač do novega leta 1942. Kar sva se nameravala takoj po novem letu poročiti, se je pa zavleklo do 9. II. Jaz sem pa tudi šel nazaj iz Avstrije in se zaposlil na železnici tu pri nas. A samo za kratek čas, do 15 januarja, potem so nas pa poslali v Leoben, kjer sem našel več sreče. Mama od novega leta do poroke ni bila nikjer v službi, tako da ni imela obstanka ne pri njih doma in ne na mojem domu. Ona me je prosila, ko sem šel v Leoben, da še bi bilo mogoče gar dobiti kakšne stanovanje. To se mi je tudi posrečilo že kar drugi dan po prihodu v Leoben, pač po naključju. 9 Februarja sem šel dol da sva se poročila, in drugi dan kar oba v Leoben. Kjer sva ostala do konca vojne, ker je pa se fronta blizu šla, se je reklo da žene z otroci naj mesto zapustijo. Ta krat sva midva naredila tisti napačen korak da sva šla nazaj. Kjer sva pa še danes v domačem kraju tujca, ko se nama ni posrečilo, da si bi življenje zboljšala. Tako so minila leta, in sva nazadnje ostala sama. Sedaj se pa oglašajo bolezni, ni pa nobene perspektive za naprej. No se sreča, da ste še ta mladi tako znašli

IV

Ce pa je opis preveč obširen, pa lahko sami citate kar Vam ne pase.

No ob koncu Vas vse skupaj tudi lep pozdravljam

Ata in mama